Държавен вестник, бр. 101, 2010 г., стр. 71

БРОЙ  101	
Д Ъ Р Ж А В Е Н  В Е С Т Н И К 	
СТР.  71  
Чл. 21. (1) Изпълнителят на високоспециали­
зирани медицински дейности (ВСМД) ежемесечно 
отчита извършените дейности, като представя в 
Районната здравноосигурителна каса (РЗОК) по 
утвърден график от 3-то до 10-о число на месеца, 
следващ отчетния, електронен отчет за извърше­
ната дейност на ЗЗОЛ, отразена в амбулаторни 
листове в определен от НЗОК формат, и с „Ме­
дицинско направление за високоспециализирани 
дейности“ (бл. МЗ-НЗОК № 3А) заедно с фактура, 
финансовите отчетни документи, а за осигурени в 
друга държава лица – и копие от удостоверител­
ния документ за право на обезщетения в натура в 
случай на болест, майчинство, трудови злополуки 
или професионални заболявания.
(2) Отчитането на дейността се осъществява и 
с модули на специализиран софтуер за болници в 
ЦУ на НЗОК съгласно Условия и ред за електронно 
отчитане на изпълнителите на болнична помощ 
чрез модули на специализиран болничен софтуер.
(3) Заплащането по ал. 1 е месечно след про­
верка на фактура, финансово-отчетните документи, 
първичните медицински документи и електронен 
отчет за извършената дейност на ЗЗОЛ, отразена в 
амбулаторни листове в определен от НЗОК формат.
Чл. 22. Медицинската помощ, оказана на оси­
гурени в други държави лица, за които се прилагат 
схемите за социална сигурност, както и на лица, 
включени в международни спогодби за социално 
осигуряване, по които Република България е стра­
на, се представя на отделна фактура, придружена 
със съответните финансово-отчетни документи, 
първични медицински документи, копие от удос­
товерителния документ за право на обезщетения 
в натура в случай на болест, майчинство, трудови 
злополуки или професионални заболявания и 
„Декларация при ползване от осигурени лица на 
права на спешна и неотложна помощ от пакета 
на НЗОК срещу представена ЕЗОК или удосто­
верение, временно заместващо ЕЗОК“.
Чл. 23. Всички документи, с които се отчита 
и удостоверява извършената дейност, се изготвят 
съгласно изискванията и реквизитите, посочени 
в тях. Не се допускат непопълнени реквизити, 
поправки, липса на подпис и печат на представ­
ляващия ЛЗ.
Чл. 24. Националната здравноосигурителна 
каса не заплаща по настоящия ред за цялостната 
дейност, ако тя не е отчетена в рамките на два по­
следователни отчетни периода след завършването є.
Чл. 25. При нарушена структура на файла, во­
деща до невъзможност за обработка на електрон­
ния отчет по вина на изпълнителя на БП, РЗОК 
връща електронния отчет на изпълнителя на БП. 
Изпълнителят на БП коригира електронния отчет 
в сроковете по чл. 18 и 19.
Чл. 26. При констатиране на неправилно попъл­
нени данни в отчетните документи и/или грешки, 
установени при обработката на електронен отчет 
за извършената дейност от изпълнителя на БП, 
в определен от НЗОК формат, РЗОК информира 
изпълнителя на БП с писмени указания за необ­
ходимите корекции и допълнения.
Чл. 27. При необходими корекции и допъл­
нения на финансово-отчетните документи РЗОК 
връща фактурата и спецификацията към нея на 
изпълнителя на БП с писмени указания за необ­
ходимите корекции и допълнения, но не по-късно 
от 20-о число на месеца на отчитане. В срок до 
3 работни дни изпълнителят на БП се задължа­
ва да представи фактурата с кредитно/дебитно 
известие към нея и спецификацията към тях. В 
случай на отказ от страна на изпълнителя на БП 
фактурата с кредитно/дебитно известие към нея 
и спецификацията се придружават от отказ на 
изпълнителите на медицинска помощ (ИМП), 
предоставен в писмена форма.
Чл. 28. Плащанията на изпълнителите на ИМП 
се извършват чрез РЗОК до 30-о число на месеца, 
следващ отчетния.
Чл. 29. При неспазване на посочения в чл. 18 
срок за представяне на отчетните документи от 
изпълнителите на БП обработката им и съответното 
заплащане се извършват в сроковете за следващия 
период за отчитане.
Чл. 30. Ако изпълнителят на БП не спази реда 
за корекции по чл. 28 в текущия или следващия 
период за отчитане, на изпълнителя на БП не се 
заплаща отчетената дейност.
Чл. 31. Плащанията се извършват в левове по 
банков път по обявена от изпълнителя на БП в 
индивидуалния договор банкова сметка.
Чл. 32. За неверни данни, посочени в отчетите 
и справките, изискуеми по договора, изпълнителите 
на БП носят отговорност съгласно условията на 
действащия НРД.
Чл. 33. Когато плащането за извършените и 
отчетените дейности не се извърши в сроковете, 
определени с договора, на изпълнителя на БП се 
дължи законна лихва за забава за просроченото 
време.
Чл. 34. (1) Регулацията на разходите за бол­
нична помощ се осъществява съгласно Закона за 
бюджета на Националната здравноосигурителна 
каса за 2011 г. по правила, определени от Над­
зорния съвет на НЗОК.
(2) Регулацията в болничната помощ се из­
вършва за дейности за диагностика и лечение по 
клинична пътека, медицински изделия и имплан­
танти за болнично лечение и високоспециализи­
рани дейности по чл. 3 и номенклатури съгласно 
приложение № 5 от Наредба № 40 от 2004 г. за 
определяне на основния пакет от здравни дейности, 
гарантиран от бюджета на НЗОК.
10735